Lasso rundt fru Luna

Lasso rundt fru Luna er en roman av den norske forfatteren Agnar Mykle, utgitt i 1954.

Handlingen utspiller seg på tre tidsplan. Fra et nåtidstidsperspektiv ser hovedpersonen Ask Burlefot tilbake på sin tid som ung handelsskolebestyrer i en småby i Nord-Norge. Tilbakeblikk til oppvekst og gymnasår utgjør det tredje tidsplanet. Litteraturhistorikeren Øystein Rottem karakteriserer romanen som en «dannelsesroman med omvendt fortegn»Øystein Rottem. Norges litteraturhistorie, Bd 6. 1995. s 309: den handler om oppbruddet og tilværelsen i det fremmede, men også om det umulige i å «vende hjem». Hovedpersonen har brent alle broer og kommet til en bitter erkjennelse av sin annerledeshet.

I oppfølgerromanen Sangen om den røde rubin (1956) følger vi hovedpersonen som student ved Norges Handelshøyskole. Begge romanene vakte betydelig oppsikt i samtiden for sine direkte og amoralske skildringer av seksualitet.
 Referanser 

Kategori:Norske romaner
Kategori:Lanternebøkene
Kategori:Bøker fra 1954
Kategori:Agnar Mykle